ایران ۴ ایرباس اوچاغی آلدی.
ایران اؤیرنجیلر خبر آژانسی ایسنانین معلوماتینا گؤره، ایران مولکی هاواچیلیق قورمو باشقانی یاردیمچیسی حسن خوشخو، مطبوعاتدا یئر آلان خبردن سونرا اوچاقلارین وارداتینی تائید ائتدی.
خوشخو آچیقلاماسیندا، "فرانسادا تولید ائدیلن ایرباس ۳۴۰ تیپی اوچاقلار گئچن گونلرده اؤلکه‌یه گلدی" ایفاده‌لرینی ایشلتدی.
وارداتین آیرینتیلاری حاقیندا بیلگی وئریلمه‌دی.
آمریکانین ۶ آگوست ۲۰۱۸.جی ایلده قوه‌یه قویدوغو تحریملر مولکی هاواچیلیغی دا احاطه ائدیر. تحریملر سببی ایله ایران یولچو اوچاقلاری و اوچاق پارچا‌لارینی وارد ائده‌بیلمیر.
ایران هاوا یولو شیرکتلری بیرلیگی یؤنه‌تیمی قورولو باشاقان یاردیمچیسی علیرضا برخور ۲۰۲۱.جی ایلین دسامبرین‌دا، تحریملر سببی ایله اوچاقلارین یاریدان چوخو تعمیر اولونابیلمه‌دیگی اوچون اوچابیلمه‌دیگینی اعلان ائتمیشدی.
اؤلکه‌ده اوچاقلارین پوزولماسی سببی ایله اوچوشلار تئز تئز لغو ائدیلیر، سفرلرده گئجیکمه‌لر اولور.
